text: Ferieboliger på Rømø til halv pris
  29 marts 2011 kl. 15.10
  Rømø Golf & Wellness genopstår på fredag efter en konkurs. Salget af 140 ferieboliger i komplekset har ligget stille i flere år, men nu udbydes de til halvdelen af den oprindelige udbudspris.
  Priserne er nu på 1,2 millioner for 97 kvadratmeter og 1,4 millioner kroner for 112 kvadratmeter.
  Det er økonomisk set et alvorlig tab for køberne af de 60 huse, der blev solgt før konkursen. De må vente mange år på at få pengene hjem på deres køb.
  Feriecenteret har fået fornavnet Dayz for at signalisere en mere familievenlig stil. Det fulde navn er nu Dayz Rømø Golf & Wellness.
  
  Konkursen
  Feriecentret gik konkurs i december 2008, da ejerne i Kolding-selskabet Eurotrust A/S have opgivet at finde en køber til centret.
  Konkursboet blev 1. januar overtaget af Strandhotellerne ApS, Varde, og selskabet Fiskenæs A/S ved direktør Martin Iversen, Møgeltønder.
  Koncernen omfatter otte feriecentre i Danmark med 1.400 ferieboliger og over 200 medarbejdere.
  